section_heading: Bombaški napadi
paragraph_text: Prva ozbiljnija ozljeda dogodila se 1985. kada je John Hauser, diplomac s Berkeleyja i kapetan američkog zrakoplovstva, izgubio četiri prsta i vid na jedno oko; nekoliko dana nakon toga saznao je da je primljen na obuku za astronauta za koju se ranije prijavio. Bombe su bile ručne izrade, dijelom napravljene od drveta, a neki njihovi dijelovi nosili su natpis FC za koji je kasnije otkriveno da znači Freedom Club. 1985. ubijen je Hugh Scruton, tridesetosmogodišnji vlasnik trgovine računalima u Kaliforniji. Sličan napad na trgovinu računalima počinjen je i dvije godine kasnije u Utahu.